Prometatsiini

Prometatsiini on antihistamiineihin ja fentiatsiineihin kuuluva trisyklinen lääkeaine. Sillä on huomattavan voimakas väsyttävä, sedatiivinen vaikutus.Lääkkeet ja niiden käyttö: s. 82, 174 Siitä syystä sitä käytettiin hoitohistoriassa narkoottisena eli hypnoottisena lääkeaineena.Lääkkeet ja niiden käyttö: s. 82 Sen pääkäyttö oli pre-operatiivinen eli leikkauksia ja muita kirurgisia toimenpiteitä (kuten dreenien, sunttien ja kanyylien laitot) edeltävä potilaan sedaatio esilääkityksenä.Halldin, M., 1971: s. 310 Prometatsiinia käytettiin myös, ainakin Pohjoismaissa, eetterinukutuksien jälkitiloina tulevien pahoinvointitilojen ehkäisyyn.

Prometatsiinilla on sama molekyylikaava kuin  antipsykoottisena lääkkeenä käytetyllä promatsiinilla, mutta erilainen rakenne.

Prometatsiinia saatettiin antaa injektiona joko suoneen tai lihakseen.Lääkkeet ja niiden käyttö: s. 174 Prometatsiinin eduiksi katsottiin sen olevan hydroksitsiinin tavoin, lääkeriippuvuutta aiheuttamaton, toisin kuten esim. barbituraatit. Lääkeainetta annettaessa voitiin käyttää ampiineja: paineistettuja kanyyliampulleja.Halldin, M., 1971: s. 94–95

Prometatsiinilla saattoi ilmetä suurta hyötyvaikutusta etenkin eetterinukutuksiin liittyvänä. Eetterinukutusten jälkitiloina esiintyi useinkin leikkauspotilailla pahoinvointia ja oksentelua. Prometatsiini on antiemeetti, joten sitä käytettiin myös pahoinvointilääkkeenä.

Käyttö anestesian hoitoalueen ulkopuolella lienee ollut kuitenkin varsin rajoitettua. Prometatsiini on ollut käytössä Suomessa ainakin 1960- sekä 70-luvuilla.1976 Lääkevalmisteet – Pharmaca Fennica, PF76: s. 84

Lääkeaineen myyntinimiä ovat olleet: Lergigan (Neofarma)1976 Pharmaca Fennica, PF76: s. 723–724, Thiergan sekä Phenergan (Pharma Rhodia/Rhône Poulenc)1976 Pharmaca Fennica, PF76: s. 899-890. Lergigan Comp. on sisältänyt myös efedriiniä ja kofeiinia prometatsiinin väsyttävän vaikutuksen kumoamiseksi.Lääkkeet ja niiden käyttö: s. 186

Annoskoot ovat olleet tablettimuodossa 5, 25 sekä 50 mg. Suppositorio eli peräpuikko oli 25 mg. Myös lääkesiirappi on ollut käytössä.

 Sivuvaikutukset 

Voimakas sekä pitkäkestoinen väsymys on ollut erittäin tavallista. Koska aine on hyvin läheistä sukua promatsiinille, se on saattanut aiheuttaa myös samankaltaista sivuoireistoa. Näitä ovat ekstrapyrimidaaliset (kuten Parkinsonismin oireet) aina maligniin neuroleptisyndroomaan saakka. On huomattava, ettei prometatsiinia ole luettu neurolepteihin.

 Lähteet 
 Lääketeollisuusyhdistys ry. ja Lääketuojat ry., Helsinki: 1976 Lääkevalmisteet, Pharmaca Fennica PF76, Oy Länsi-Suomi, Rauma, 1976: s. 84, 723–724, 899–890.
 Halldin, Matts: Nukutus ja puudutus, SHKS 1971. Alkuteos v. 1958. 
 Alfering, Sirkku – Olli, Marcus – Tuomi, Eero: Lääkkeet ja niiden käyttö, WSOY-SHKS 1977. . (s. 82, 174, 186)
Viitteet

 Aiheesta muualla 
PubChem: Promethazine 
DrugBank: Promethazine 
KEGG: Promethazine 

Luokka:Antihistamiinit
Luokka:Pahoinvointilääkkeet
Luokka:Unilääkkeet
Luokka:Natriumkanavan salpaajat
Luokka:Fenotiatsiinit
Luokka:H1-reseptorin vastavaikuttajat
Luokka:Migreenilääkkeet
Luokka:Muskariiniantagonistit
Luokka:NMDA-reseptorin antagonistit